EkBass/fiwiki-20250220-pages-articles huggingface dataset:
Pappistenjärvi

Pappistenjärvi eli Isojärvi on Varsinais-Suomessa Loimaalla Pappisten kylässä sijaitseva järvi, joka kuuluu Kokemäenjoen vesistössä Loimijoen valuma-alueella Niinijoen valuma-alueeseen. == Maantiede == Järven pinta-ala on 5,8 hehtaaria ja sen pituus on 500 metriä ja leveys 200 metriä. Järveen laskee pari metsäojaa, joista toisen kautta laskee Pikkujärven ympäristöstä suovettä. Sen luusua sijaitsee järven luoteisrannalla, josta saa alkunsa 2,4 kilometriä pitkä Järvioja, joka laskee Sulajoen kautta Niinijokeen. Järvestä runsaat kuusisataa metriä kaakkoon sijaitsee vetensä ympäröivän suon kautta Pappistenjärveen laskeva Pikkujärvi. Järven rantaviiva on 1,2 kilometriä pitkä ja ranta on pääosin metsämaastoa. Luoteisrannalla on tanssilava ja siihen liittyvä parkkialue. Samassa yhteydessä on yleinen uimaranta. Järven muilla rannoilla on 15 loma-asuntoa, joille johtaa tiet Mellilästä. Järvi sijaitsee Säkylänharjulta Mellilään ulottuvalla harjujaksolla ja sen ohi kulkee valtakunnallisesti merkittävän rakennetun kulttuuriympäristön muodostava historiallinen maantie Huovintie. == Luonto == Pappistenjärvi on viimeisinä vuosikymmeninä rehevöitynyt. Tämä saattaa johtua hajakuorimituksesta, sillä järven rannoilla on paljon loma-asutusta. Rehevöitymiseen vaikuttaa myös hidas vedenkierto, sillä järveen laskee vain kaksi ojaa. Rehevöitymisen seurauksena järveen kertyy paljon mutaa, jota on ruoppaamalla poistettu vuonna 2003. Myös hoitokalastusta on toteutettu muutamia kertoja. Verkoilla on nostettu muun muassa pasuria, lahnaa ja ahventa ja niiden lisäksi on istutettu arvokkaampaa kalaa. == Lähteet == Luokka:Niinijoen valuma-alue (Loimijoen valuma-alue) Luokka:Loimaan järvet Luokka:Loimaan kunta
Lounasmaa

Lounasmaa on seuraavien henkilöiden sukunimi: *Mauri Lounasmaa (1933–2017), orgaanisen kemian professori *Olli Lounasmaa (1930–2002), fyysikko, professori *Viktor Lounasmaa vuoteen 1906 Löfgren (1943–1909), päätoimittaja, valtiopäivämies
Sonic Highways

Sonic Highways on yhdysvaltalaisen rockyhtye Foo Fightersin kahdeksas studioalbumi. Se julkaistiin maailmanlaajuisesti 10. marraskuuta 2014. Albumin jokainen kappale nauhoitettiin eri kaupungissa. Albumi nousi Suomen virallisen listan sijalle 5. == Kappaleet == == Vastaanotto == ;Kerääjät * Metacritic: 68/100 ;Arvostelut * Allmusic: * Desibeli.net: * Imperiumi: 6-/10 * Rolling Stone: * Soundi: == Lähteet == == Aiheesta muualla == * Sonic Highways Discogs.comissa Luokka:Foo Fightersin albumit Luokka:Vuoden 2014 albumit
Azerbaidžanin pääministeri

Azerbaidžanin pääministeri on Azerbaidžanin hallituksen puheenjohtaja ja korkein ministeri. Pääministerin nimittää presidentti, ja nimityksen vahvistaa parlamentti. Nykyinen pääministeri on Əli Əsədov vuodesta 2019 lähtien. Viitattu 7.9.2020 Nykyisen perustuslain mukaan valta on enimmäkseen presidentin käsissä, ja pääministerin virka on paljoltii seremoniallinen. Presidentti İlham Əliyev on tyypillisesti nimittänyt siihen läheisiä tukijoitaan. == Pääministerit == Nimi Kuva Alkoi Päättyi Puolue Azerbaidžanin demokraattinen tasavalta Fətəli xan Xoyski 28. toukokuuta 1918 14. huhtikuuta 1919 sitoutumaton Nəsib bəy Yusifbəyli 14. huhtikuuta 1919 1. huhtikuuta 1920 Musavat Osa Neuvostoliittoa Azerbaidžanin SNT - Azerbaidžanin tasavalta Həsən Həsənov 7. helmikuuta 1991 7. huhtikuuta1992 sitoutumaton Firuz Mustafajev 7. huhtikuuta1992 18. toukokuuta 1992 sitoutumaton Rəhim Hüseynov 18. toukokuuta 1992 26. tammikuuta 1993 sitoutumaton Əli Məsimov 26. tammikuuta 1993 28. huhtikuuta 1993 Azerbaidžanin kansanrintama puolue Pənah Hüseynov 28. huhtikuuta 1993 27. kesäkuuta 1993 Azerbaidžanin kansanrintama puolue Surət Hüseynov 27. kesäkuuta 1993 6. lokakuuta 1994 Armeija Fuad Quliyev 6. lokakuuta 1994 20. heinäkuuta 1996 Uusi Azerbaidžanin puolue Artur Rasizadə 20. heinäkuuta 1996 4. elokuuta 2003 Uusi Azerbaidžanin puolue İlham Əliyev 4. elokuuta 2003 4. marraskuuta 2003 Uusi Azerbaidžanin puolue Artur Rasizadə 4. marraskuuta 2003 21. huhtikuuta 2018 Uusi Azerbaidžanin puolue Novruz Məmmədov 21. huhtikuuta 2018 8. lokakuuta 2019 Uusi Azerbaidžanin puolue Əli Əsədov 8. lokakuuta 2019 virassa Uusi Azerbaidžanin puolue == Lähteet == *
Mauri Lounasmaa

Mauri Viktor Lounasmaa (1. lokakuuta 1933 Turku – 4. helmikuuta 2017 Helsinki)Kuolinilmoitus, Helsingin Sanomat 5.3.2017, s. C 18. oli suomalainen kemian professori. Lounasmaan vanhemmat olivat hovioikeudenneuvos Aarno Viktor Rafael Lounasmaa ja apulaistoiminnanjohtaja Maj Inki von Hellens. Hän valmistui Teknillisestä korkeakoulusta diplomi-insinööriksi 1962 ja tekniikan lisensiaatiksi 1964. Väitöskirjansa ’Etudes chimiques et spectroscopiques sur quelques quinones naturelles et synthétiques’ Lounasmaa julkaisi vuonna 1968 professori Gustav Nymanin valvomana. Väitöksensä jälkeen tohtori Lounasmaa toimi tutkijana Institut de Chimie des Substances Naturelles (1965–1966, Gif- Sur-Yvette, Ranska), ja suoritti post-doktoraaliopintoja Indianan yliopistossa (Bloomington, USA) professori Ernest Wenkertin johdolla vuosina 1968–1969. Tämän jälkeen hän toimi apulaisprofessorina Oulun yliopistossa ja Suomen Akatemian vanhempana tutkijana, kunnes hänet nimitettiin Oulun yliopiston rakennetutkimuksen kemian professorin virkaan 1975. Hän toimi Teknillisen korkeakoulun orgaanisen kemian professorina 1.5.1979Facta 2001 (WSOY 1984), 10. osa, palsta 368.–31.10.1998Luettelo Suomen kemian professoreista 1761-2000. Chem.helsinki.fi. Viitattu 11.12.2020.. Kyseinen oppituoli on TKK:n vanhin kemian oppituoli, ja sen ensimmäinen viranhaltija on ollut Gustav Komppa. Luonnonainekemia oli Lounasmaalle lähellä sydäntä. Hänen suuri kiinnostuksensa luonnonaineisiin ajoi hänet tutkimuksiin aromaattisista floroglusinolijohdannaisista ja yleisemminkin typpipitoisista alkaloideista. Alkuvaiheissa Lounasmaan tutkimus oli painottunut luonnonaineiden rakennetutkimukseen. Lounasmaa loi kiinteät suhteet ranskalaiseen tiedeyhteisöön, ja varsinkin siellä Gif-sur-Yvettes’issä toimivaan luonnonainekemian tutkimusinstituuttiin. Ennen TKK:lle siirtymistään Lounasmaa vietti uudelleen pidemmän jakson Gif-sur-Yvettes’issä, josta TKK:lle siirtyi erityisesti luonnonaineiden valmistukseen painottunut tutkimus. Lounasmaa toi Suomeen erityisesti bioaktiivisten typpipitoisten indolialkaloidien synteesitutkimuksen. Tunnettujen alkaloidikemistien Pierre Potierin ja Henri- Philippe Hussonin kanssa aloitetut tutkimukset johtivat Lounasmaan aktiiviseen tutkimukseen modifioidun Polonovski-reaktion käyttöön useiden indolialkaloidien synteeseissä. Näistä töistä syntyi kaikkiaan kymmenen tohtorinväitöskirjaa, ja töiden tulokset näkyvät nykyäänkin synteesitutkimuksen perinteenä suomalaisessa lääketeollisuudessa. == Lähteet == ==Aiheesta muualla== * Mauri Lounasmaan muistokirjoitus Helsingin Sanomissa. Luokka:Suomalaiset kemistit Luokka:Oulun yliopiston professorit Luokka:Teknillisen korkeakoulun professorit Luokka:Suomalaiset professorit Luokka:Vuonna 1933 syntyneet Luokka:Vuonna 2017 kuolleet
Tapio Turunen

Tapio Turunen (s. 1954) oli Pieksämäen kaupunginjohtaja 2002–2018. Pieksämäen kaupunginvaltuuston valitessa johtajan elokuussa 2002 hän voitti Janne Laineen äänin 22–13.http://www.kaleva.fi/uutiset/kotimaa/tapio-turusesta-pieksamaen- kaupunginjohtaja/475468/ Sitä ennen hän toimi Kankaanpään kaupunginjohtajana noin neljä vuotta.http://www.satakunnankansa.fi/Satakunta/1194782470594/artikkeli/kankaanpaan+ex- johtaja+luottamusmiehet+htin+tyhmia+.html == Lähteet == Luokka:Pieksämäen kaupunginjohtajat Luokka:Kankaanpään kunnan-, kauppalan- ja kaupunginjohtajat Luokka:Vuonna 1954 syntyneet Luokka:Elävät henkilöt
Manu Trigueros

Manuel "Manu" Trigueros Muñoz (s. 17. lokakuuta 1991 Talavera de la Reina, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Granadaa ja on pelipaikaltaan keskikenttäpelaaja. == Seurajoukkueura == Trigueros pelasi ensimmäisen virallisen ottelunsa Villarrealin reservijoukkueessa 4. kesäkuuta 2011 Real Betisiä vastaan.El Betis remonta y consigue el título de campeón de Segunda Marca. Viitattu 13.2.2015. 11\. helmikuuta 2012 hän teki ensimmäisen maalinsa joukkueessa ottelussa CE Sabadellia vastaan.El Sabadell supera al Villarreal B en una gran segunda parte Marca. Viitattu 13.2.2015. Kauden 2011–2012 päätteeksi reservijoukkue joutui luopumaan sarjapaikastaan Segunda Divisiónissa ja se pudotettiin automaattisesti Segunda División B:hen, kun seuran edustusjoukkue ei onnistunut säilyttämään paikkaansa pääsarjassa. Kesällä 2012 Trigueros nostettiin edustusjoukkueen kokoopanoon. Ensimmäisellä kaudellaan 2012–2013 hän pelasi 36 ottelua ja teki niissä kolme maalia.El Villarreal no despega lejos de El Madrigal Marca. Viitattu 13.2.2015. El Villarreal juega con el Racing en El Sardinero (0-3) Las Provincias. Viitattu 13.2.2015. Manu Trigueros salva al Villarreal de la derrota en la Nueva Condomina en el minuto 94 (1-1) Castellón Información. Viitattu 13.2.2015. Joukkue onnistui myös nousemaan takaisin Primera Divisióniin vuoden tauon jälkeen.El talaverano Trigueros logra el ascenso a Primera División con el Villarreal CF La Voz de Talavera. Viitattu 13.2.2015. Trigueros teki ensiesiintymisensä maan pääsarjassa 19. elokuuta 2013 ottelussa Almeríaa vastaan.Villarreal's happy return as Rayo beat Elche UEFA. Viitattu 13.2.2015. Kaudella 2019–2020 hän pelasi 200. pääsarjaottelunsa. Hän on liigassa tehnyt maalin Espanjan suurseuroista FC Barcelonaa vastaan huhtikuussa 2014 ja Real Madridia vastaan helmikuussa 2017 mutta molemmissa otteluissa vastustaja nousi lopussa kahden maalin takaa 2–3-voittoon. Espanjan cupin ensimmäisessä välieräottelussa helmikuussa 2015 Trigueros teki maalin vieraskentällä FC Barcelonaa vastaan mutta tuon ottelun Barcelona voitti 3–1. Eurooppa-liigan lohkovaiheessa Trigueros on tehnyt maalin joulukuussa 2016 Steaua Bukarestia ja lokakuussa 2017 Slavia Prahaa vastaan. == Lähteet == == Aiheesta muualla == * Manu Triguerosin tilastot BDFutbol-sivustolla * Manu Triguerosin tilastot Soccerway-sivustolla Luokka:Espanjalaiset jalkapalloilijat Luokka:Vuonna 1991 syntyneet Luokka:Elävät henkilöt
Lentoestevalo

Lentoestevalot ovat varoitusvaloja, jotka asennetaan korkeisiin kohteisiin varoittamaan ilma-aluksia ilmatilassa olevista esteistä. Valoja asennetaan etenkin rullaustien läheisyydessä oleviin rakennelmiin. Mikäli rullaustietä ei käytetä öisin, päivämerkintöjen käyttö näissä kohteissa voi riittää.Lentoesterajoitukset ja lentoesteiden merkitseminen, s. 12-17, Ilmailulaitos 2000 Kiertolähestymisalueella eli noin kymmenen kilometrin säteellä lentoasemasta lentoestevaloja edellytetään rakenteilta, jotka ovat yli 45 metriä korkeita maanpinnasta. Sitä kauempana valoja edellytetään yli 70 metrin korkuisilta rakenteilta. ==Lähteet== Luokka:Ilmailu
Kollekt

Kollekt on vuonna 1998 ilmestynyt Circlen kokoelma-albumi, joka sisältää lähinnä yhtyeen vanhoja single- ja EP-julkaisuja. Mukana on Circlen ensisingle DNA sekä materiaalia kolmelta ensimmäiseltä EP:ltä Point, Silver ja Crawatt. Lisäksi levyllä on yksi yhtyeen debyyttialbumin Meronia kappale ja kaksi sen sessioiden aikana äänitettyä ennenjulkaisematonta kappaletta Superb ja Aspirites. Circle ‎– Kollekt Discogs. Viitattu 13.2.2015. Ed-Visio on mukana Pointin sessioiden yhteydessä äänitettynä singleversiona, joka poikkeaa albumilla julkaistusta. Myös kappaleesta Point kuullaan ennenjulkaisematon miksaus eri vokaaliosuuksilla. == Kappaleet == # # # # # # # # # # # # # # == Lähteet == *Circle: Kollekt Finnmusic. ===Viitteet=== Luokka:Circlen albumit Luokka:Vuoden 1998 kokoelma-albumit Luokka:Bad Vugumin albumit
Surface / Marble Zone 2

Surface / Marble Zone 2 on vuonna 1998 ilmestynyt suomalaisen Circlen ja japanilaisen Marble Sheepin livealbumi. Se sisältää kahdeksan Circlen ja kolme Marble Sheepin kappaletta, joista levyn päättävä on studiossa äänitetty demo. Circle / Marble Sheep ‎– Surface / Marble Zone 2 Discogs. Viitattu 13.2.2015. Circlen osuus julkaistiin vuonna 2014 remasteroituna nimellä Surface.Circle ‎– Surface Discogs. Viitattu 25.2.2015. == Muusikot == ;Circle *Teemu Elo – kitara, laulu *Jussi Lehtisalo – kitara, laulu *Maukka Päivistö – basso *Juha Ahtiainen – rummut *Petri Hagner – kosketinsoittimet *Juha-Pekka Hietaniemi ;Marble Sheep *Yasuyuki Watanabe – laulu *Takehito Haga – kitara *Ken Matsutani – kitara *Motoshi Chiziwa – basso *Shigeru Konno – rummut *Takanari Kanno == Kappaleet == ;Circle # # # # # # # # ;Marble Sheep # * # # == Lähteet == *Circle / Marble Sheep: Surface / Marble Zone 2 Finnmusic. ===Viitteet=== Luokka:Circlen albumit Luokka:Vuoden 1998 konserttitallenteet
Wanted Dread and Alive

Wanted Dread And Alive on jamaikalaisen Peter Toshin albumi vuodelta 1981. Albumista tehtiin kaksi eri versiota: Jamaikan ja Yhdysvaltojen (EMI America) sekä Euroopan (Rolling Stones Records). == Kappaleet == === (Rolling Stones Records) (1A 062-64378) === === A-puoli === # # # # # === B-puoli === # * # # # === (EMI America and Jamaica) (SO-17055) === === A-puoli === # # # # # === B-puoli === # * # # # === Capitol Records 2002 -painos === #”Coming in Hot” #”Nothing But Love” #”Reggaemylitis” #”Rok With Me” #”Oh Bumbo Klaat” #”Wanted Dread and Alive” #”Rastafari Is” #”Guide Me from My Friends” #”Fools Die (For Want of Wisdom)” #”The Poor Man Feel It” #”Cold Blood” #”That’s What They Will Do” #”Rok With Me (Alternative Long Mix)” #”Nothing But Love (Long Version)” == Kokoonpano == * The Tamlins – taustalaulu * Robbie Shakespeare – basso * Sly Dunbar – rummut * Pee Wee – huilu * Darryl Thompson – soolokitara * Mikey Chung – komppikitara * Keith Sterling – kosketinsoittimet * Robbie Lyn – kosketinsoittimet * Gwen Guthrie – laulu ”Nothing But Love” * Peter Tosh – laulu, taustalaulu, kitara, kosketinsoittimet, lyömäsoittimet * Noel ”Scully” Simms – lyömäsoittimet * Uziah ”Sticky” Thompson – lyömäsoittimet * Dean Fraser – tenori- ja alttosaksofoni * Ronald ”Nambo” Robinson – pasuuna * Barry Rogers, Jon Faddis, Lew Soloff, Lou Marini – torvet ”Nothing But Love” == Arviot == * Allmusic: Allmusic review == Lähteet == == Aiheesta muualla == * Wanted Dread And Alive discogs.com-sivustolla Luokka:Vuoden 1981 albumit Luokka:Peter Toshin albumit
Mama Africa (Peter Toshin albumi)

Mama Africa on jamaikalaisen Peter Toshin albumi vuodelta 1983. == Kappaleet == === A-puoli === # # # # === B-puoli === # * # # # # === Bonuskappaleet ”The Definitive Remasters” 2002 EMI CD === # * Johnny B. Goode (Long Version) #Where You Gonna Run (Long Version) #Mama Africa (7" singleversio) == Kokoonpano == * Audrey Hall, Betty Wright, Chris Kimsey, Donald Kinsey, Dorriett Myers, Pam Hall, Raymond Hall, The Tamlins – taustalaulu * Peter Tosh – klavinetti, taustalaulu * George ”Fully” Fullwood – basso * Robbie Shakespeare – basso * Carlton ”Santa” Davis – rummut * Sly Dunbar – rummut * Darryl Thompson – soolokitars * Donald Kinsey – soolokitara * Mikey Chung – komppikitara * Steve Golding – komppikitara * Byron Allred – kosketinsoittimet * Peter Couch – kosketinsoittimet * Robert Lynn – urut (raidat: A1, A2, A3, A4, B3, B4 ja B5) * Skully – lyömäsoittimet * Uziah ”Sticky” Thompson – lyömäsoittimet * Keith Sterling – piano * Dean Fraser – saksofoni * Ronald ”Nambo” Robinson – pasuuna * Arnold Breckenridge – trumpetti * David Madden – trumpetti * Junior ”Chico” Chin – trumpetti * Jon Paris – huuliharppu == Arviot == * Allmusic: Allmusic review == Lähteet == == Aiheesta muualla == * Mama Africa discogs.com-sivustolla Luokka:Vuoden 1983 albumit Luokka:Peter Toshin albumit
Anna-Lisa Söderholm

Anna-Lisa Söderholm, o.s. Stenström (22. elokuuta 1941 Tukholma Ruotsi – 30. joulukuuta 2014 Helsinki) oli suomalainen hammaslääkäri ja lääkäri, joka oli Helsingin yliopiston professori,Professori kehitti leukakirurgiaa. Helsingin Sanomat 13.2.2015 sivu B 15 LKT, HLL, EL, dosentti, HYKS, Suu- ja leukasairauksien klinikka, erikoisalana suu- ja leukakirurgiaTerveyskirjasto . == Lähteet == Luokka:Suomalaiset professorit Luokka:Suomalaiset hammaslääkärit Luokka:Vuonna 1941 syntyneet Luokka:Vuonna 2014 kuolleet
2080-luvulla

”2080-luvulla” on Sannin kappale hänen huhtikuussa 2015 julkaistulta toiselta studioalbumilta Lelu. Kappale julkaistiin albumin ensimmäisenä singlenä 13. helmikuuta 2015. Kappaleen ovat säveltäneet Sanni sekä kappaleen tuottanut Hank Solo. Sanoituksen on tehnyt artisti itse. Sanni on kertonut kappaleen kertovan eteenpäin menemisestä sekä siitä, että parisuhteen päättymisen jälkeen elämän tulee jatkua. Sanoituksen Sanni teki kesällä 2014 matkalla festarikeikalle. Single myi kesäkuussa 2015 platinaa, kun se saavutti neljän miljoonan suoratoistokuuntelun rajan. Suomen musiikkikustantajat palkitsi kappaleen Vuoden biisi -palkinnolla syyskuussa 2015. == Kappaleet == # == Listasijoitukset == Lista Paras sijoitus Suomen virallinen singlelista 3 Suomen virallinen latauslista 1 Radiolista 1 == Lähteet == == Aiheesta muualla == * Musiikkivideo Youtubessa Luokka:Vuoden 2015 kappaleet Luokka:Sannin kappaleet
No Nuclear War

No Nuclear War on jamaikalaisen Peter Toshin on seitsemäs ja viimeinen studioalbumi vuodelta 1987. Levy sai postuumisti Grammyn parhaasta reggaelevystä vuonna 1988.Jackson, Kevin (2014) "Tosh's call for peace ", Jamaica Observer, 23 January 2014. Retrieved 24 January 2014 == Kappaleet == === A-puoli === # # # # === B-puoli === # * # # # === Bonuskappaleet "The Definitive Remasters" 2002 EMI CD === # * == Kokoonpano == * Cynthia Schloss, June Lodge, Nadine Sutherland, Pam Hall, Ruddy Thomas – taustalaulu * Danny Firehouse – basso * George 'Fully' Fullwood – basso * Gilbert Morrison – basso * Carlton "Santa" Davis – rummut * Steve Golding – komppikitara * David Madden, Dean Fraser, Junior "Chico" Chin, Ronald "Nambo" Robinson – torvet * Keith Sterling – kosketinsoittimet * Tyrone Downie – kosketinsoittimet * Scully Sims – lyömäsoittimet * Uziah "Sticky" Thompson – lyömäsoittimet * Peter Tosh – laulu, komppikitaa, kosketinsoittimet, taustalaulu == Arviot == * Allmusic: Allmusic review == Aiheesta muualla == * No Nuclear War discogs.com -sivustolla == Lähteet == Luokka:Vuoden 1987 albumit Luokka:Peter Toshin albumit
Hansan talo

Hansan talo on Kokkolassa Torikadun varrella sijaitseva 1941–1942 rakennettu kolmikerroksinen asuin- ja liiketalo. Se on tyyliltään 1940-luvun funktionalismia. Kokkolan kaupunki on suunnitellut talon purkamista, mutta purku ei saanut lupaa, kun Rakennus- ja ympäristölautakunta hylkäsi hakemuksen. Epäämisen perusteina ovat Keski-Pohjanmaan maakuntamuseolta ja kaupungin kaavoituspalveluilta saadut lausunnot. Rakennuksen on suunnitellut arkkitehti K. J. Ahlskog, joka on suunnitellut Kokkolaan muitakin rakennuksia, kuten muun muassa Grandin talon ja Terassitalon. Talossa on aikoinaan toiminut veljekset Erik ja Valdemar Brandtin nahkakeskus, ja myöhemmin siinä on ollut opetustiloja. ==Lähteet== ==Aiheesta muualla== *Keski-Pohjanmaan maakuntamuseon lausunto 28.10.2013 *Kokkolan kaupungin kaavoituspalvelujen lausunto 12.1.2015 Luokka:Kokkolan rakennukset ja rakennelmat
Mathias Schober

Mathias Schober (s. 8. huhtikuuta 1976 Marl) on saksalainen entinen jalkapallomaalivahti.Mathias Schober Transfermarkt-sivustolla Schober edusti juniori-ikäisenä Germania Lenkerbeckiä, TuS 05 Sinseniä, SpVgg Marlia ja Schalke 04:ää.Mathias Schober Kickerin sivuilla Ammattilaisurallaan hän pelasi 156 ottelua Bundesliigassa edustaen Schalke 04:ää, Hamburger SV:tä ja Hansa Rostockia sekä 68 ottelua 2. Bundesliigassa edustaen Hansa Rostockia. Schalke 04:ssä Schober saavutti UEFA-cupin voiton kaudella 1996–1997, Saksan cupin voiton kaudella 2010–2011 ja Saksan liigacupin toisen sijan kaudella 2006–2007.Mathias Schober Fussballdaten-sivustolla == Lähteet == Luokka:Saksalaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Kevin Schindler

Kevin Schindler (s. 21. toukokuuta 1988 Delmenhorst) on saksalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 3. Ligassa pelaavaa SV Wehen Wiesbadenia.Kevin Schindler Transfermarkt-sivustolla Schindler on 191 senttimetriä pitkä ja painaa 87 kilogrammaa.Kevin Schindler Kickerin sivuilla Schindler edusti juniori- ikäisenä DTB Delmenhorstia ja Werder Bremeniä, jossa hän nousi ammattilaiseksi. Ammattilaisurallaan hän on pelannut viisi ottelua Bundesliigassa edustaen Werder Bremeniä sekä 87 ottelua 2. Bundesliigassa edustaen Hansa Rostockia, FC Augsburgia, MSV Duisburgia ja FC St. Paulia (tilanne 13. helmikuuta 2015). == Lähteet == Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Cut

Cut on hollantilaisen rockyhtye Golden Earringin albumi vuodelta 1980. Albumi poiki hittikappaleen "Twilight Zone", joka oli listaykkönen Hollannissa ja Yhdysvalloissa Billboard Hot Mainstream Rock Tracks -listalla. == Kappaleet == === A-puoli === # # # # === B-puoli === # * # # # == Kokoonpano == * Rinus Gerritsen - basso, kosketinsoittimet * Barry Hay - kitara, laulu * George Kooymans - kitara, laulu * Robert Jan Stips - syntetisaattori * Cesar Zuiderwijk - rummut == Arviot == * Allmusic: Allmusic review == Lähteet == == Aiheesta muualla == * Cut discogs.com-sivustolla Luokka:Vuoden 1980 albumit Luokka:Golden Earringin albumit
Petro Punna

Petro Punna (s. 13. helmikuuta 1974 Lieto) on entinen suomalainen jalkapalloilija.Veikkausliiga - Hall Of Fame Hän oli pelipaikaltaan puolustava keskikenttäpelaaja. Punna pelasi Veikkausliigassa 38 ottelua ja teki kaksi maalia vuosina 1997–1999. Kausina 1997 ja 1998 hän edusti Turun Palloseuraa ja kaudella 1999 FC Inter Turkua. Molemmissa seuroissa hän pelasi 19 liigaottelua ja teki yhden liigamaalin. Ensiesiintymisensä pääsarjatasolla Punna teki 1. kesäkuuta 1997, kun TPS hävisi vierasottelussa FF Jarolle maalein 1–3. Hän oli Myllykosken Pallon sopimuspelaaja kaudella 2000, mutta ei esiintynyt kertaakaan sarjapeleissä loukkaantumisten vuoksi. Punna toimi JJK Jyväskylän toimitusjohtajana marraskuusta 2013 toukokuuhun 2014.Suni, Henrik: JJK:n toimitusjohtaja Petro Punna irtisanottiin. KSML.fi 26.5.2014 == Lähteet == Luokka:Suomalaiset jalkapalloilijat Luokka:Vuonna 1974 syntyneet Luokka:Elävät henkilöt
Kosi Saka

Kosi Saka (s. 4. helmikuuta 1986 Kinshasa) on kinshasankongolainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Oberligassa pelaavaa Sportfreunde Baumbergia.Kosi Saka Transfermarkt-sivustolla Saka on 173 senttimetriä pitkä ja painaa 65 kilogrammaa.Kosi Saka Kickerin sivuilla Saka edusti juniori-ikäisenä SV Gadderbaumia, Arminia Bielefeldiä ja Borussia Dortmundia, jossa hän nousi ammattilaiseksi. Ammattilaisurallaan hän on pelannut 11 ottelua Bundesliigassa edustaen Borussia Dortmundia ja seitsemän ottelua 2. Bundesliigassa edustaen FC Carl Zeiss Jenaa (tilanne 13. helmikuuta 2015). Lisäksi Saka on edustanut Hamburger SV:tä ja KFC Uerdingen 05:ttä.Kosi Saka Fussballdaten-sivustolla Kongon demokraattisen tasavallan maajoukkueessa Saka on pelannut kolme ottelua vuonna 2008.Kosi Saka National Football Teams -sivustolla == Lähteet == ¹ Kausien 2009–2010 ja 2010–2011 tilastot puuttuvat Luokka:Kinshasankongolaiset jalkapalloilijat Luokka:Vuonna 1986 syntyneet Luokka:Elävät henkilöt
One Way Home

One Way Home on yhdysvaltalaisen rockyhtye The Hootersin toinen studioalbumi vuodelta 1987. == Kappaleet == # # # # # # # # # == Kokoonpano == * Eric Bazilian – laulu, kitara, mandoliini , huuliharppu, saksofoni * Rob Hyman – laulu, kosketinsoittimet, haitari, melodika * Andy King – basso, laulu * John Lilley – kitara * David Uosikkinen – rummut == Arviot == * Allmusic: Allmusic review == Lähteet == == Aiheesta muualla == * One Way Home discogs.com -sivustolla Luokka:Vuoden 1987 albumit Luokka:The Hootersin albumit
Nervous Night

Nervous Night on yhdysvaltalaisen rockyhtye The Hootersin ensimmäinen studioalbumi vuodelta 1985. == Kappaleet == # # # # # # # # # # == Kokoonpano == * Eric Bazilian – laulu, kitara, mandoliini, saksofoni * Rob Hyman – laulu, kosketinsoittimet, melodika * Andy King – basso, laulu * John Lilley – kitara * David Uosikkinen – rummut === Muut === * Patty Smyth – laulu kappaleessa "Where Do the Children Go" == Arviot == * Allmusic: Allmusic review == Lähteet == == Aiheesta muualla == * Nervous Night discogs.com -sivustolla Luokka:Vuoden 1985 esikoisalbumit Luokka:The Hootersin albumit
Janet Fitch

Janet Fitch (s. 9. marraskuuta 1955 Los Angeles, Yhdysvallat) on yhdysvaltalainen kirjailija. Fitch on kolmannen polven losangelesilainen. Hän on opiskellut historiaa Reed College -yliopistossa Yhdysvalloissa ja Keele University -yliopistossa Isossa-Britanniassa. Fitchin tunnetuin romaani on Valkoinen oleanteri (alkup. White Oleander, 1999). Teos tuli tunnetuksi Yhdysvalloissa kun kirja valittiin The Oprah Winfrey Shown kirjakerhoon toukokuussa 1999. Teos ilmestyi suomeksi Kaisa Luntisen kääntämänä ja WSOYn kustantamana vuonna 2001. Kirjasta on tehty myös samanniminen elokuva, joka ilmestyi vuonna 2002. Elokuvan on ohjannut Peter Kosminsky ja sen pääosissa on Alison Lohman, Michelle Pfeiffer, Robin Wright Penn ja Renée Zellweger. == Teokset == * * * == Lähteet == == Aiheesta muualla == * Kirjailijan sivusto Luokka:Yhdysvaltalaiset kirjailijat Luokka:Vuonna 1955 syntyneet Luokka:Elävät henkilöt
Ali Benarbia

Ali Benarbia (s. 8. lokakuuta 1968 Oran) on algerialainen entinen jalkapalloilija, pelipaikaltaan keskikenttäpelaaja.Ali Benarbia National Football Teams -sivustolla Benarbia pelasi Ranskan pääsarjassa Ligue 1:ssä yhteensä 222 ottelua edustaen Martiguesia, Monacoa, Bordeauxia ja PSG:tä. Hän voitti mestaruuden Monacossa kaudella 1996–1997 ja Bordeauxissa kaudella 1998–1999. Ranskan toisella sarjatasolla Ligue 2:ssa Benarbia pelasi 197 ottelua Martiguesin joukkueessa. Benarbia pelasi pääsarjatasolla myös Englannin Valioliigan Manchester Cityssä 71 ottelun verran sekä qatarilaisissa Al Rayyanissa ja Qatar SC:ssä. Al Rayyanissa hän voitti Qatarin cupin kaudella 2003–2004. Algerian maajoukkueessa Benarbia pelasi yhdeksän ottelua vuosina 2000–2001. == Lähteet == Luokka:Algerialaiset jalkapalloilijat Luokka:Vuonna 1968 syntyneet Luokka:Elävät henkilöt
Dominic Matteo

Dominic Matteo (s. 28. huhtikuuta 1974 Dumfries) on skotlantilainen entinen jalkapalloilija, pelipaikaltaan vasen laitapuolustaja.Dominic Matteo National Football Teams -sivustolla Matteo pelasi 276 ottelua Englannin Valioliigassa edustaen Liverpoolia, Leeds Unitedia ja Blackburn Roversia sekä 24 ottelua Englannin mestaruussarjassa ja sen edeltäjässä 1. divisioonassa edustaen Sunderlandia ja Stoke Cityä. Skotlannin maajoukkueessa Matteo pelasi viisi ottelua vuosina 2000–2002. == Lähteet == Luokka:Skotlantilaiset jalkapalloilijat Luokka:Vuonna 1974 syntyneet Luokka:Elävät henkilöt
Pikkujärvi (Loimaa)

Pikkujärvi on Varsinais-Suomessa Loimaalla sijaitseva järvi, joka kuuluu Kokemäenjoen vesistössä Loimijoen valuma-alueella Niinijoen valuma-alueeseen. Järvi sijaitsee pääosin Loimaan Pappisten kylässä entisellä Loimaan kunnan ja Mellilän rajalla. == Maantiede == Järven pinta-ala on 2,2 hehtaaria ja sen pituus on 250 metriä ja leveys 100 metriä. Järven rantaviiva on 0,59 kilometriä pitkä ja ranta on itässä hiekkaharjun rinnettä ja lännessä ojiettua metsäistä suota. Järveen ei laske ojia eikä siitä lähde laskuojaa, mutta järveä lännessä reunustavalta suolta vedet laskevat ojia myöten läheiseen Pappistenjärveen. Rannoilla on kuusi loma-asuntoa, joille johtaa tiet Mellilästä. Järven ohi kulkee valtakunnallisesti merkittävän rakennetun kulttuuriympäristön muodostava historiallinen maantie Huovintie. == Lähteet == Luokka:Niinijoen valuma-alue (Loimijoen valuma-alue) Luokka:Loimaan järvet Luokka:Loimaan kunta Luokka:Mellilä
Hevonlinnanjärvi

Hevonlinnanjärvi on Varsinais-Suomessa Koskella sijaitseva järvi. Voimassa olevassa valuma-aluejaossa se luetaan Kokemäenjoen vesistössä Loimijoen valuma-alueella Niinijoen valuma-alueeseen. Valmisteilla olevassa uudessa valuma-aluejaossa, joka perustuu kolmiulotteiseen korkeusmalliin, järvi on luettu Paimionjoen vesistöön. Myös maanpinnan korkeuskäyrien perusteella järvi kuuluu Paimionjoen valuma-alueeseen. == Maantiede == Soikean muotoisen järven pinta-ala on 1,1 hehtaaria ja sen pituus on 150 metriä ja leveys 100 metriä. Järven rantaviiva on 0,39 kilometriä pitkä ja ranta on pääosin hiekkaharjun kangasmaastoa. Järven ympäristönä on Hevonlinnanharju, jonka supassa järvi sijaitsee. Järveen ei laske ojia eikä sillä ole laskuojaa. Rannalla on vain yksi rakennus. == Luonto == Vaikka vesi kelpaa uimiseen, käyttää sitä vain harva asukas. Järvi on altis pohjaveden pinnanmuutoksille. Esimerkiksi vuonna 2012 järven vedenpinta laski poikkeuksellisen alas. == Lähteet == ==Aiheesta muualla== * Luokka:Paimionjoen vesistö Luokka:Koski Tl Luokka:Ehdotetut muutokset Suomen valuma-aluejakoon
Vattkast

Vattkast on saari ja kylä Paraisten kunnan Korppoossa. Se sijaitsee Korppoon pääsaaren pohjoispuolella ja on yhteydessä pääsaareen sillalla. Vattkastin pinta-ala on 472 hehtaaria ja sillä asuu vakituisesti 24 ihmistä. Kesäasukkaita saarella on toistasataa. Saaren monella tilalla on paikallisten tuotteiden suoramyyntiä. Vattkastissa kannattaa käydä piipahtamassa ostoksilla. Saarella on ratsastustalli, Walldénin ratsastustalli, joka järjestää maastoratsastusta. Joka juhannus Vattkastille kerääntyy noin 80–100 asukasta sekä mökkivierasta nostamaan kylän juhannussalkoa. ==Maantiede== Vattkastin kylä on jakautunut kahteen paikkaan. Saaren pohjoisella puolella sijaitsee vanha kylä, ja eläisellä puolella sijaitsee uusi kylä, jonne siirrettiin isojaon seurauksena tiloja 1930-luvulla. Saarella asuu useita lapsiperheitä. Vattkastissa on myös lukuisia vapaa-ajan asuntoja. Lähin linja- autoyhteys on Saaristotiellä, jossa on bussipysäkki Vattkastiin vievän tien risteyksessä. Bussipysäkiltä on noin 400 metriä Vattkastin sillan yli saareen. Korppoon keskustaan on sillalta matkaa noin 6 km, Galtbyn kylään noin 4 km. Nauvoon matkaa kertyy noin 20 km, välissä on Nauvo–Korppoo-lautta. Helsingin yliopisto on vuodesta 2003 harjoittanut kenttätutkimuksia Vattkastissa. Yliopisto on perehtynyt tutkimaan hyönteisiä, jotka elävät Vattkastin lukuisissa tammissa. Vattkastin tammet luovat hyönteisille täysin uniikin "saarelman" meren keskellä, eristyksessä muista tammilehdoista. ==Historia== Vattkast on ollut asuttuna jo kauan. Esimerkiksi Westerbyn tila on kuulunut samalle suvulle jo 1500-luvulta asti. 250–300 vuotta vanha rakennus on edelleen pystyssä. “Korpo genom tiderna” -historiikistä selviää, että vuonna 1898 Vattkastissa oli kahdeksan tilaa. Lisäksi saarella oli lukuisia vanhoja rakennuksia, jotka toimivat torppina. 1900-luvun alussa väestön määrä laski dramaattisesti (25–50 %). Osa asukkaista jäi kuitenkin saarelle, ja vuonna 1974 aloitettu lauttaliikenne Korppoon ja Vattkastin välillä aiheutti pientä väestön kasvua. Lautta oli aluksi saarelaisten vastuulla, mutta muutaman vuoden päästä valtio otti lauttaliikenteen hallintaansa, työllistäen viisi miestä. Vattkastin silta vihittiin käyttöön vuonna 2004. Nykyään Vattkast on elävä kylä. 1900-luvun alussa Westerbyn tila kuului Korppoon ensimmäisiin tiloihin, joilla otettiin käyttöön hevosvoimalla toimiva puinti. Westerby oli kauan yksi Korppoon suurimmista tiloista, kun mukaan laskettiin lehmät ja hevoset. Svens-Södergård -tila oli suuri voin tuottaja. Nykyään moni tila on erikoistunut mm. omenan, tomaatin, kurkun, kesäkukkien sekä karjan ja lampaiden kasvatukseen. ==Lähteet== Luokka:Korppoon kylät Luokka:Paraisten saaret
Rick Yune

Rick Yune (s. 22. elokuuta 1971) on yhdysvaltalainen näyttelijä. Hän on esittänyt muun muassa James Bondin vihollista nimeltä Zao elokuvassa Kuolema saa odottaahttps://www.nytimes.com/2002/11/10/automobiles/the-spy-who-drove- me.html. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
László Emmer

László Emmer (s. 26. lokakuuta 1956 Tatabánya, Unkari) on entinen unkarilainen jalkapalloilija. Hän oli pelipaikaltaan keskikenttäpelaaja. Emmer on edustanut kotimaassaan Tatabányai Bányász SC:tä vuosina 1979–1987 sekä Videoton SC:tä 1987–1990. Hän on pelannut yhteensä 282 ottelua Unkarin pääsarjassa. Vuonna 1985 Emmer oli mukana voittamassa Unkarin cupia. Kaudeksi 1991 hän siirtyi Porin Pallo-Tovereihin, jossa pelasi 11 sarjaottelua. Emmer edusti vielä puolitoista vuotta III divisioonassa pelannutta Lappfjärds Bollklubbia ennen uransa lopettamista. ==Lähteet== Luokka:Unkarilaiset jalkapalloilijat Luokka:Vuonna 1956 syntyneet Luokka:Elävät henkilöt
Scout Taylor-Compton

Scout Taylor-Compton (oik. Desariee Starr Compton; s. 21. helmikuuta 1989 Long Beach, Kalifornia) on yhdysvaltalainen näyttelijä ja muusikko. Hän on tehnyt monia rooleja televisiosarjoissa, mutta on parhaiten tunnettu Laurie Stroden roolista kauhuelokuvissa Halloween ja Halloween II sekä Lita Fordin roolista elokuvassa The Runaways. Taylor-Compton on myös lainannut ääntään elokuviin Minä olen Sam, Ytimessä ja Prinsessapäiväkirjat 2. Hän teki läpimurtoroolinsa elokuvassa Sleepover vuonna 2004. Taylor-Compton syntyi Long Beachissa, Kaliforniassa ja on äitinsä kautta puoliksi meksikolais-amerikkalainen. Hän oli lapsena urheilullinen ja harrasti muun muassa kilpauintia. Hän aloitti näyttelemisen jo yhdeksänvuotiaana teatterissa ja debytoi televisiossa Ally McBeal -sarjassa. ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1989 syntyneet Luokka:Elävät henkilöt
Okakiekkokasvit

pienoiskuva|oikea|Grielum grandiflorum. Okakiekkokasvit (Neuradaceae) on pieni afrikkalais-aasialainen kuivakkokasviheimo koppisiemenisten Malvales-lahkossa. Tunnetuin heimon edustaja on okakiekko (Neurada procumbens).Finto: Kassu – Kasvien suomenkieliset nimet: Neuradaceae == Tuntomerkit == Okakiekkokasvit ovat pääasiassa yksi-, joskus monivuotisia, enemmän tai vähemmän maanmyötäisiä ja melko pieniä ruohoja tai pikkupensaita. Lehtiasento on kierteinen ja lehdet ovat hammaslaitaisia tai pariosaisia ja lähes kourasuonisia, ilmeisesti korvakkeettomia (korvakemaiset muodostumat lienevät esilehtiä). Kukinto on viuhkomainen ja siinä on valkoisia kukkia; teriön väri muuttuu selvästi sen kuihtuessa. Kukkapohjus on lyhyelti maljamainen, heteitä on kymmenen. Sikiäin on enemmän tai vähemmän kehänalainen, yhdislehtinen ja kymmenestä emilehdestä muodostunut, monivartaloinen. Luotit ovat pallomaisia. Sikiäimessä on kymmenen siemenaihetta, jotka ovat vaakasuorassa asennossa. Hedelmä on kuiva ja avautumaton, verhiöllinen ja vartalollinen; ne joskus muodostavat siihen piikkejä. Siemenestä puuttuu valkuainen, ja alkio on taipunut; siemen itää sen vielä ollessa hedelmän sisällä.Stevens 2001 –, viittaus 13.2.2015. Grielum- suvun kukka on vinosti vastakohtainen, ja osa sen emilehdistä on surkastunut toimimattomaksi. == Levinneisyys == Okakiekkokasvit kasvavat Afrikasta Intiaan ulottuvalla alueella, kuivilla kasvupaikoilla. == Luokittelu == Okakiekkokasvien heimossa on vain kolme sukua ja kymmenen lajia, joista puolet kuuluu sukuun Grielum. Aikaisemmin okakiekkokasvit on sisällytetty ruusukasveihin (Rosaceae) tai viety niiden yhteyteen kukan anatomisten tuntomerkkien perusteella. === Suvut === Heimon suvut ovat:List of genera in family Neuradaceae. * Grielum L. * Neurada L. – okakiekot * Neuradopsis Bremek. & Oberm. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Neuradaceae.gif Luokka:Malvales Luokka:Kasviheimot
Joonas Loiri

Joonas Aleksi Loiri (17. huhtikuuta 1982 – 28. toukokuuta 2019https://www.mtvuutiset.fi/artikkeli/vesa-matti-loirin-poika-joonas-loiri- on-kuollut/7430310), joka tunnettiin myös artistinimellä Joonas L, oli suomalainen musiikkivideo-ohjaaja, tuottaja ja DJ. Joonas L kuului Simina Grigoriun berliiniläiseen levy-yhtiöön Kuukou Records ja julkaisi musiikkia myös sveitsiläisellä levymerkillä Cyborgs in Love. Hän työskenteli suomalaisella ATV-kanavalla sekä opiskeli elokuva- ja TV-tuotantoa Academy of Art -yliopistossa San Franciscossa.Apu-lehden (nro 13/13) juttu 27.3.2013 Loiri tuotti musiikkivideoita hongkongilaisille artisteille G.E.M. ja Jonathan Wong. Loirilla oli oma The Lars Brothers -niminen tuotantoyhtiö Hongkongissa. Joonas Loirin isä oli näyttelijä Vesa-Matti Loiri ja äiti Riitta Loiri (o.s. Jäppinen). Toukokuussa 2016 Joonas Loiri osallistui Helsingissä välikohtaukseen, josta hänet tuomittiin Helsingin käräjäoikeudessa 28. heinäkuuta 2016 pahoinpitelystä 60 päivän ehdolliseen vankeusrangaistukseen. Päätöksestä valitettiin, mutta hovioikeus piti käräjäoikeuden tuomion voimassa. Joonas L:n ensimmäinen oma EP (Kinky Panda) julkaistiin maaliskuun 2019 alussa, ja siinä oli mukana tunnettuja artisteja, kuten Hollen ja Mihai Popovich. Joonas Loiri kuoli sairauskohtaukseen kotonaan 28. toukokuuta 2019. Hänet on haudattu Helsingin ortodoksiselle hautausmaalle.kuolinpäivä hautamuistomerkissä Hgin ortodoksisella hautausmaalla == Lähteet == == Aiheesta muualla == * *Joonas Loiri Internet Music Video Databasessa *DJ Joonas L Facebook *DJ Joonas L Instagramissa *DJ Joonas L Soundcloudissa *DJ Joonas L Beatport *Change-Underground Haastattelu Luokka:Suomalaiset musiikkivideo-ohjaajat Luokka:Suomalaiset DJ:t Luokka:Vuonna 1982 syntyneet Luokka:Vuonna 2019 kuolleet
Sphaerosepalaceae

Sphaerosepalaceae on pieni madagaskarilainen kasviheimo koppisiemenisten Malvales-lahkossa.Stevens 2001 –, Viitattu 13.2.2015 == Tuntomerkit == Sphaerosepalaceae sisältää kausivihantia puita, joilla on erityskanavia ja pihkan täyttämiä sekä oksalaattikiteitä sisältäviä soluja. Lehdet sijaitsevat kierteisesti tai kahdessa rivissä ja ovat isokorvakkeisia; ruodissa on pullistuma (pulvinus). Kukat ovat ryhmittyneet lähes sarjamaisiksi pikkuviuhkoiksi ja ovat tavallisesti nelilukuisia. Verhiö on tavallisesti kaksikiehkurainen; kummassakin kiehkurassa on kaksi erikokoista verholehteä, jotka ovat pian karisevia. Terälehtiä on 3–9 ja ne ovat kynnellisiä ja niin ikään varisevia. Heteenponsissa on leveät konnektiivit eli lokerositeet. Yhdis- tai erilehtinen sikiäin sijaitsee lyhyen varsimaiseksi venyneen pohjuksen osan eli gynoforin päässä, jossa on myös mesiäinen. Siemenaiheet kiinnittyvät pohjaistukkaan. Vartalo on toisinaan gynobaasinen eli kiinnittyy sikiäimen tyveen. Luotti on pistemäinen tai epäselvästi liuskainen. Hedelmä on vaihtelevissa määrin marjamainen, pinnaltaan kuviollinen ja vaihtelevasti liuskainen. Siemenet ovat toisinaan vaipallisia, toisinaan niissä on kirjava endospermi. == Levinneisyys == Sphaerosepalaceae kasvaa Madagaskarilla. == Luokittelu == Sphaerosepalaceae muodostaa monen muun Malvales-lahkon heimon kanssa yhteisen kehityshaaran, jossa karvoitus koostuu tähtikarvoista, korvakkeet ovat usein hyvin kehittyneet, heteitä on paljon viideksi, kymmeneksi tai 15 kimpuksi jakautuneina ja siemenaiheita on useita kussakin emilehdessä. Kehityshaaraan (kladiin) kuuluvat heimot ovat Sphaerosepalaceae, annattokasvit (Bixaceae), päivännoutokasvit (Cistaceae), Sarcolaenaceae, siipipuukasvit (Dipterocarpaceae), Muntingiaceae, Cytinaceae ja malvakasvit (Malvaceae). Ikää kladilla on arvioitu olevan noin 40 miljoonaa vuotta. Sphaerosepalaceae-heimossa on kaksi sukua (Dialyceras ja Rhopalocarpushttp://data.kew.org/cgi- bin/vpfg1992/genlist.pl?SPHAEROSEPALACEAE) ja 18 lajia. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuvia: http://www.mobot.org/mobot/Madagasc/sphaero.html Luokka:Malvales Luokka:Kasviheimot
Michael Pate

Michael Pate (s. 26. helmikuuta 1920 - 1. syyskuuta 2008), oli australialainen näyttelijä, kirjailija ja ohjaaja. Hänet muistetaan parhaiten Climax!-televisiosarjan jaksosta Casino Royale (1954), jossa hän esitti Clarence Leiteriä. ==Nuoruus== Pate palveli Australian armeijassa 1st Australian Army Amenities Entertainment -yksikössä toisen maailmansodan aikana. ==Ura== Vuonna 1950 Pate ohjasi ja tuotti näytelmät Dark of the Moon sekä Bonaventure. Saman vuoden lopulla hän matkusti Yhdysvaltoihin, jossa Universal Studiosin alaisuudessa Bonaventure-näytelmä uudelleenjulkaistiin vuonna 1951 nimellä Thunder on the Hill. 1950-luvun hän vietti yhdysvalloissa esiintyen yli 300 televisio-ohjelmassa tai elokuvassa. Tunnetuimpia rooleja oli Clarence Leiterin hahmo Climax!-televisiosarjan jaksossa Casino Royale, joka perustui samannimiseen romaaniin. Hän palasi Australiaan vuonna 1968 ja ryhtyi televisiotuottajaksi. Seven Networkin alaisuudessa hän voitti kaksi kertaa Logie-palkinnon. 1970 Pate julkaisi kirjan The Film Actor.The film actor; acting for motion pictures and television Hän esiintyi Matlock Police- televisiosarjassa vuosien 1971-1975 aikana. 1980-luvun alkupuolella Pate ja hänen poikansa Christopher tuottivat yhdessä näytelmän Mass Appeal. Se oli menestys ja sitä esitettiin kauden ajan Sydneyn oopperatalossa. ==Uran jälkeen== Pate lopetti näyttelijänuransa vuonna 2001, jonka jälkeen hän toimi ääninäyttelijänä sekä käsikirjoittajana. Hän kuoli keuhkokuumeeseen vuonna 2008 Gosfordin sairaalassa. ==Lähteet== ==Aiheesta muualla== * Michael Paten muistosivu Luokka:Vuonna 1920 syntyneet Luokka:Vuonna 2008 kuolleet Luokka:Australialaiset elokuvaohjaajat Luokka:Australialaiset elokuvakäsikirjoittajat Luokka:Australialaiset kirjailijat Luokka:Australialaiset näyttelijät Luokka:Teatteriohjaajat Luokka:Televisio- ohjaajat
Pas d’Espagne

Pas d'Espagne (padespan) on alun perin Espanjasta kotoisin oleva salonkitanssi 1840-luvulta, jota tanssitaan usein lukion vanhojentansseissa. Sitä tanssitaan paripiirissä, jossa miehet ovat sisäpiirissä ja naiset ulkopiirissä. Tanssin perusaskel on valssi. Tanssissa täytyy laahauksista ja kurkistuksista huolimatta säilyttää tiukka ryhti. == Aiheesta muualla == * Tanssiohje Luokka:Tanssit Luokka:Vanhojentanssit
Pertti Kurikka

Pertti Kurikka (s. 26. joulukuuta 1956 Vihti) on suomalainen kitaristi ja yrittäjä, joka tunnetaan vuosina 2009–2016 toimineesta punkyhtyeestä Pertti Kurikan Nimipäivät. Hän sävelsi yhtyeen musiikin ja kirjoitti osan sanoituksista. Yhtye edusti Suomea vuoden 2015 euroviisuissa. Kurikka on julkaissut taiteilijanimellä Kalevi Helvetti puhekasetin Kertoo kummitusjuttuja vuonna 2011 ja kirjan Kalevi Helvetti vuonna 2014. Vuonna 2016 Kalevi Helvetti piti yksityisnäyttelyn Helsingissä ja hänet valittiin Mäntän kuvataideviikkojen taiteilijaksi. Pertti Kurikka on yrittäjä ja työskentelee Pertin Valinta -nimisessä yrityksessä Helsingin Hakaniemessä. Yrityksen suurin vuosittainen tuotanto on Outsider Art Festival. == Lähteet == == Aiheesta muualla == *www.kalevihelvetti.com *kasetin tiedot Discogs-sivustolla *kirjan kustantajan kotisivu *artikkeli kirjaan liittyen nyt.fi -sivustolla *artikkeli kirjaan liittyen rytmi.com -sivustolla *artikkeli kirjaan liittyen rumba.fi -sivustolla Luokka:Suomalaiset kitaristit Luokka:Pertti Kurikan Nimipäivät Luokka:Vuonna 1956 syntyneet Luokka:Elävät henkilöt
Wengerka

Wengerka eli ”puolalainen pomppimistanssi” on vanhojentanssi, alun perin unkarilainen kansantanssi Ritka Búza. Kappale on jiddišin kielellä Vengerke ja perustuu 19. vuosisadan csárdás-tanssiin. Wengerkan tanssikuvion ytimen muodostaa wengerka-askelikko "ristiin-sivulle-viereen". == Lähteet == == Aiheesta muualla == * Tanssiohje Luokka:Unkarilainen kulttuuri Luokka:Kansantanssi Luokka:Vanhojentanssit
Salty Dog Rag

Salty Dog Rag on vanhojentanssi. Salty Dog Ragista, kuten useimmista muistakin vanhojentansseista, esiintyy hieman eroavia versioita eri koulujen välillä. Tässä tanssissa eroavaisuudet koskevat useimmiten pyörähdysten suuntaa (piiristä sisään-ulos vai piirin myötäisesti). == Aiheesta muualla == * Tanssiohje Luokka:Vanhojentanssit
Fireman’s Dance

Fireman’s Dance (harvoin myös Palomiehen Tanssi) on yhdysvaltalainen kansantanssi. Sitä tanssitaan solissa, joissa on parillinen määrä pareja, yleensä 4 paria. Solat muodostavat piirin niin, että rivien mennessä toistensa lävitse vastaan tulee uusi, vastakkaiseen suuntaan kulkeva rivi. Oma pari on vieressä. Kuten monista muista tansseista, myös Fireman’s Dancesta on olemassa muunnoksia. == Aiheesta muualla == * Tanssiohje * Video tanssista Luokka:Kansantanssi Luokka:Vanhojentanssit
Andexelt

Andexelt on vuonna 1999 ilmestynyt Circlen kuudes studioalbumi. Yhdysvaltalainen Tumult Records julkaisi sen vuotta myöhemmin myös Pohjois- Amerikassa. Uutena jäsenenä levyllä on mukana kitaristi Jyrki Laiho ja Jussi Lehtisalo puolestaan oli siirtynyt basistiksi. Kannen valokuvat ovat vuonna 1998 nykytaiteen museo Kiasmassa esitetystä Mika Taanilan ohjaamasta Pori- triptyykistä, joka pohtautuu Circlen samana vuonna julkaisemaan albumiin Pori. Tumult Recordsin vuonna 2007 julkaisemalla uusintapainoksella on mukana myös Friitalan nahkatehtaan mukaan nimetty bonuskappale Friitalan Nahka.Circle ‎– Andexelt Discogs. Viitattu 13.2.2015. == Muusikot == === Circle === *Teemu Elo – kitara *Jyrki Laiho – kitara *Jussi Lehtisalo – basso *Janne Peltomäki – rummut *Teemu Niemelä – kosketinsoittimet === Vierailijat === *Teemu Huunonen – huilu (2, 6) *Teemu Korpipää – oskillaattori (7) *Tomi Leppänen – lyömäsoittimet (2, 3, 9) *Ville Raitio – lyömäsoittimet (3, 8) == Kappaleet == # # # # # # # # # == Lähteet == *Circle: Andexelt Finnmusic. ===Viitteet=== Luokka:Circlen albumit Luokka:Vuoden 1999 albumit
Julius Harris

Julius Harris (17. elokuuta 1923 Philadelphia, Pennsylvania, Yhdysvallat – 17. lokakuuta 2004 Los Angeles, Kalifornia, Yhdysvallat) oli yhdysvaltalainen näyttelijä, joka esiintyi yli 70 elokuvassa ja lukuisissa tv-sarjoissa. Harris muistetaan parhaiten James Bond -elokuvasta Elä ja anna toisten kuolla, jossa hän esitti Kanangan tekokätistä kätyriä. Harris kuoli 17. lokakuuta 2004 sydämen vajaatoimintaan. Hänet tuhkattiin ja haudattiin Philadelphiassa. ==Lähteet== Luokka:Yhdysvaltalaiset näyttelijät Luokka:Vuonna 1923 syntyneet Luokka:Vuonna 2004 kuolleet
Atsikí

Atsikí () on Kreikan kylä sekä samanniminen Límnoksen kunnan kunnallisyksikkö (Δημοτική Ενότητα Ατσικής, Dimotikí Enótita Atsikís) ja entinen itsenäinen kunta. Se sijaitsee Límnoksen saarella, Límnoksen alueyksikössä Pohjois-Egean saarten alueella. Koko kunnallisyksikön väkiluku on 2 535 ja varsinaisen Atsikín kylän väkiluku 848 (vuonna 2011). Atsikín kylä sijaitsee Límnoksen keskiosissa. Kunnallisyksikkö käsittää suuren osan saaren pohjoisosasta. Atsikí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Límnoksen kunnaksi yhdessä Moúdroksen, Mýrinan ja Néa Koútalin kanssa, jolloin se muuttui uuden kunnan kunnallisyksiköksi. == Kunnallisyksikön osat == Atsikín kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Dimítrios Ágios Dimítrios 812 Atsikí Atsikí 848 Propoúli 52 Dáfni Dáfni 158 Karpási Karpási 181 Katálakko Katálakko 46 Sergítsi (saari) 0 Sardés Sardés 215 Város Aeroliménas 34 Város 189 Yhteensä: 2 535 == Lähteet == Luokka:Límnos Luokka:Pohjois-Egean saarten entiset kunnat Luokka:Pohjois- Egean saarten kylät
Donoúsa (kunnallisyksikkö)

Donoúsa (; myös Donoússa) on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Δονούσης, Dimotikí Enótita Donoúsis) ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 167 ja varsinaisen Donoúsan kylän väkiluku 141 (vuonna 2011). Donoúsa kylä sijaitsee Donoúsan saaren lounaisrannikolla. Se on saaren pääsatama. Donoúsan kunnallisyksikkö käsittää koko saaren. Sen lisäksi siihen kuuluvat pienemmät saaret Agía Paraskeví (Prasíni), Ágios Nikólaos (Machaíres), Skylonísi ja Strongylí (Strongyló). Saaret kuuluvat Pienten Kykladien saariryhmään ja sijaitsevat Náxoksen saaren itäpuolella. Donoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Drymalían, Irakleián, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi. == Kunnallisyksikön osat == Donoúsan kunnallisyksikkö muodostuu seuraavista kylistä tai muista asutuksista: Kylä tai muu asutus Väkiluku (2011) Agía Paraskeví (saari) 0 Charavgí 2 Donoúsa 141 Kalotarítissa 2 Ágios Nikólaos (saari) 0 Mersíni 22 Skylonísi (saari) 0 Strongylí (saari) 0 Yhteensä: 167 == Lähteet == == Aiheesta muualla == Luokka:Etelä-Egean saarten entiset kunnat Luokka:Etelä-Egean saarten kylät Luokka:Pienet Kykladit